**ՀԻՄՆԱՎՈՐՈՒՄ**

**«ԳՈՒՅՔ ՀԵՏ ՎԵՐՑՆԵԼՈՒ ԵՎ ԱՄՐԱՑՆԵԼՈՒ ՄԱՍԻՆ» ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ՎԵՐԱԲԵՐՅԱԼ**

**Ընթացիկ իրավիճակը և իրավական ակտի ընդունման անհրաժեշտու­թյունը**

«Գույք հետ վերցնելու և ամրացնելու մասին» Կառավարության որոշման նախագծի ընդունումը պայմանավորված է Հայաստանի Հանրապետության ազգային անվտան­գության ծառայության սահմանապահ զորքերի ստորաբաժանումների կողմից պահպանվող տեղամասերում սահմանային ծառայության արդյունավետության բարձրացման անհրաժեշտությամբ։

**Առաջարկվող կարգավորման բնույթը**

Նախագծով առաջարկվում է Հայաստանի Հանրապետության պաշտպանության նա­խա­­րարու­թյանն ամրացված գույքը՝ 100 հատ ծխագլանակ, 400 հատ ազդանշանային ական, 20 լրակազմ քողարկման ցանց, հետ վերցնել և ամրացնել Հայաստանի Հանրապետության ազգային անվտանգության ծա­ռա­յությանը:

Որոշման ընդունումից հետո պետական եկամուտներում և ծախսերում փոփոխու­թյուններ չեն առաջանա:

**Ակնկալվող արդյունքը**

Նախագծի ընդունման արդյունքում Հայաստանի Հանրապետության ազգային անվտան­գու­թյան ծառայությանը կամրացվի նոր գույք, որը կօգտագործվի Հայաստանի Հանրապետության ազգային անվտանգության ծառայության սահմանապահ զորքերի կողմից պահպանվող տեղամասերում սահմանային ծառայությունն առավել արդյու­նավետ կազմակերպելու համար:

**Կապը ռազմավարական փաստաթղթերի հետ. Հայաստանի վերափոխման ռազ­մա­վա­րություն 2050, Կառավարության 2021-2026թթ. ծրագիր, ոլորտային և/կամ այլ ռազ­մա­վա­րություններ**

Նախագծի ընդունումը բխում է Ազգային ժողովի 2021 թվականի օգոստոսի 26-ի N ԱԺՈ-002-Ն որոշմամբ հաստատված Հայաստանի Հանրապետության կառավա­րության (2021-2026թթ.) ծրագրի 1-ին գլխի «Ազգային անվտանգության մարմինների կայուն համա­կարգը» կետից: Համաձայն նշված կետի` ՀՀ ներքին և արտաքին անվտանգության, կայունու­թյան, հասարակության բնականոն գործունեության կարևորագույն նախապայմաններից է մշտապես կատարելագործվող, արդի մարտահրավերներին դիմակայելու ունակ, տեխնիկական զարգացումներին համընթաց արդիականացվող, համապատասխան որակյալ կադրերով հա­մալրվող և հասարակության վստահությունը վայելող ազգային անվտանգության մարմինների առ­կայությունը: Հետախուզության, հակահետախուզության և ահաբեկչության դեմ պայքարի ուղղու­թյուններով տեսանելի և գոհացուցիչ արդյունքների հասնելու համար գերակա խնդիր է ազգային անվտանգության մարմինները տեխնիկապես վերազինելը, որակյալ նոր կադրերով, անհրաժեշտ մասնագետներով համալրելը:

Ազգային անվտանգության ծառայություն